Scare Force One
"Scare Force One" on Soome bändi Lordi seitsmes stuudioalbum, mis ilmus 2014. aasta sügisel. 2013. aasta detsembris teatas bänd YouTube'i video kaudu, et nende uue albumi initsiaalid on SFO. Täielik nimi avalikustati 31. juulil 2014. Albumi esitluskontsert toimus Helsingi klubis The Circus 1. novembril 2014. Bänd tegi albumi tarbeks 28 demo, millest plaadi jaoks valiti 10. Albumi salvestus algas 2014. aasta juulis Finnvoxi stuudios Helsingis ning jätkus Spede Pasaneni endises suvilas Lapimaal Muonios. Album on ilmunud ka vinüülplaadina. Jaapanis ilmus album koos boonuslooga "I'm So Excited", mis on ansambli Pointer Sisters loo kaver.